《晓行恭和圣制元韵》
清代·刘纶

黄纛舒舒送晓晴，鹢亭高下辨初程。风前马意归途熟，雪后山初客眼横。

半坞绿阴新树暗，三竿红日远帘明。扈游物色真如画，画里还教觅句行。

作者简介：（ 1711—1773）江苏武进人，字奋涵，号绳庵。乾隆元年以廪生举鸿博，授编修。官至文渊阁大学士，兼工部尚书。与刘统勋有“南刘北刘”之称。卒谥文定。工诗古文。有《绳庵内外集》。